
 PASLAUGŲ VIEŠOJO PIRKIMO – PARDAVIMO SUTARTIS 

2026  m.                                 d.   Nr.
Vilnius

[bookmark: _Toc438559488][bookmark: _Toc438559815]SPECIALIOSIOS SĄLYGOS

Valstybės įmonė Valstybinių miškų urėdija, įmonės kodas 132340880, atstovaujama (nurodyti atstovaujančio asmens pareigas, vardą, pavardę), veikiančio(-ios) pagal (nurodyti atstovavimo pagrindą, t. y. kokio dokumento pagrindu asmuo veikia) (toliau – Užsakovas), 
ir 
[bookmark: _Hlk29278562](nurodyti juridinio asmens pavadinimą), juridinio asmens kodas (nurodyti juridinio asmens kodą), atstovaujama (nurodyti atstovaujančio asmens pareigas, vardą, pavardę), veikiančio(-ios) pagal (nurodyti atstovavimo pagrindą, t. y. kokio dokumento pagrindu asmuo veikia) (toliau – Paslaugų teikėjas),
[arba (nurodyti fizinio asmens vardą, pavardę), gimęs(-usi) (nurodyti gimimo datą), vykdantis (-i) individualią veiklą pagal galiojančią nuolatinio Lietuvos gyventojo individualios veiklos vykdymo pažymą Nr. (nurodyti pažymos numerį) (toliau – Paslaugų teikėjas),]
 toliau kartu vadinami „Šalimis“, o kiekviena atskirai – „Šalimi“, sudarė šią Paslaugų viešojo pirkimo – pardavimo sutartį, toliau vadinamą „Sutartimi“, ir susitarė dėl toliau išvardintų sąlygų:

1. SUTARTIES DALYKAS
[bookmark: _GoBack]1.1. Sutarties dalykas  - pavojingų medžių nupjovimo, kabančių bei nulūžusių šakų bei medžių
viršūnių ir sniego nuo medžių šakų pašalinimo paslaugos (toliau – Paslaugos) pirkimas – pardavimas.  
1.2. Paslaugų techniniai reikalavimai, apimtis nurodyti Sutarties Specialiųjų sąlygų 1 priede „Techninė specifikacija“.  
1.3. Paslaugas priimti Užsakovo įgalioto(-ų) atsakingo(-ų) asmens(-ų) kontaktiniai duomenys: (bus nurodyti pasirašant sutartį).Apie įgalioto asmens pasikeitimą Užsakovas informuoja Paslaugų teikėją šios Sutarties Specialiųjų sąlygų 1.4 punkte ar Šalių rekvizituose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.
1.4. Už Sutarties vykdymą Paslaugų teikėjas skiria atsakingą(-us) asmenį(-is): ____________________(gali būti nurodyti keli atsakingi asmenys, nurodomas tel. Nr., el. paštas). Apie atsakingo(-ų) asmens(-ų) pasikeitimą Paslaugų teikėjas informuoja Užsakovą šios Sutarties Specialiųjų sąlygų 1.3 punkte ar Šalių rekvizituose nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

2. SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS
       2.1. Sutarčiai taikomas kainos apskaičiavimo būdas – fiksuotas įkainis. Užsakovas perka Paslaugas pagal poreikį Sutarties Specialiųjų sąlygų 2 priede „Teikėjo pasiūlymas“ (toliau – 2 priedas) nurodytais įkainiais, neviršijant Sutarties Specialiųjų sąlygų 2.2 punkte nurodytos Sutarties maksimalios kainos. Užsakovas neįsipareigoja išpirkti Paslaugų preliminaraus kiekio ar bet kokios jo dalies (jeigu Sutartyje yra nurodyti Paslaugų preliminarūs kiekiai), nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.
[bookmark: _Hlk44490493]2.2. Sutarties maksimali kaina yra 40 000,00 Eur (keturiasdešimt tūkstančių, 00 ct), neįskaitant pridėtinės vertės mokesčio (toliau – PVM). Sutarčiai taikomas (nurodyti procentą) proc. dydžio PVM. Sutarties maksimali kaina, įskaitant PVM – (nurodyti kainą skaičiais ir žodžiais su PVM). 
2.3. Paslaugų teikėjui tinkamai įvykdžius Užsakovo užsakymą, Užsakovas sumoka Paslaugų teikėjui už konkretų Paslaugų kiekį pagal Sutartyje nustatytus Paslaugų įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.


3. PASLAUGŲ SUTEIKIMAS
3.1. Paslaugos turi būti suteiktos iki 2029-12-13. Šalys susitaria per 7 (septynias) darbo dienas parengti ir su Užsakovu suderinti raštu, el. paštu Paslaugų atlikimo veiklos organizavimo planą su nurodytais konkrečiais darbų atlikimo terminais, kurio projektą parengia Paslaugų teikėjas. Paslaugų teikimas visais atvejais pradedamas vykdyti tik gavus Užsakovo suderinimą raštu, el. paštu. Šalys susitaria, kad Paslaugų suteikimo terminas, Paslaugų trūkumų ištaisymo terminas (Sutarties Specialiųjų sąlygų 4.1 p.) yra esminės Sutarties sąlygos. 
3.2. Suteikęs Paslaugas Užsakovui, Paslaugų teikėjas pateikia šiuos dokumentus: Perdavimo priėmimo aktą.
Paslaugų teikimo vietos: Konkreti Paslaugų suteikimo vieta nurodoma Paslaugų atlikimo veiklos organizavimo plane. 

4. PASLAUGŲ KOKYBĖ IR GARANTIJA
4.1. Paslaugos turi būti suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra suteiktos nekokybiškai, neatitinka Sutarties reikalavimų, Paslaugų teikėjas privalo ištaisyti Paslaugų trūkumus per 5 (penkias) darbo dienas nuo Užsakovo pranešimo apie nekokybiškai suteiktas Paslaugas išsiuntimo Paslaugų teikėjui momento.
4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose. 

5. ŠALIŲ ATSAKOMYBĖ
5.1. Jeigu Paslaugų teikėjas vėluoja suteikti Paslaugas/jų etapą ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nesuteiktų / neištaisytų Paslaugų/jų etapo kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, įskaitant PVM, jei jis Sutarčiai taikomas.
5.2. Jei Užsakovas uždelsia atsiskaityti už tinkamai Paslaugų teikėjo suteiktas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, įskaitant PVM, jei jis Sutarčiai taikomas.
5.3. Paslaugų teikėjas supažindina Sutartį vykdysiančius Paslaugų teikėjo (ir subtiekejo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (https://vmu.lt/korupcijos-prevencija/) prieš pradedant vykdyti Sutartį. 
5.4. Jeigu Sutarties vykdymo metu Paslaugų teikėjui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.
6. SUTARTIES GALIOJIMO TERMINAS
[bookmark: _Hlk41552558][bookmark: _Hlk28336466][bookmark: _Hlk486857960]6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei iki 2029-12-31 nuo Sutarties įsigaliojimo dienos.  

7. RĖMIMASIS KITŲ ŪKIO SUBJEKTŲ PAJĖGUMAIS
	  Jei Paslaugų teikėjo pasiūlyme nurodyti konkretūs pasitelkiami subtiekėjai.
7.1. Sutarties vykdymui Paslaugų teikėjas pasitelkia šiuos Subteikėjus: __________________________________. Subteikėjų keitimo tvarka nurodyta Sutarties Bendrųjų sąlygų 10 skyriuje. 
   Jei subtiekėjas nebuvo nurodytas Paslaugų teikėjo pasiūlyme.
7.1. Iki Sutarties vykdymo pradžios Paslaugų teikėjas įsipareigoja Užsakovui pranešti tuo metu žinomo Subteikėjo pavadinimą, kontaktinius duomenis ir jo atstovus. Paslaugų teikėjas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu. 
7.2. Subteikėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas Subteikėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Paslaugų teikėjo apie pasitelkiamą Subteikėją gavimo dienos. Norėdamas pasinaudoti tiesioginio atsiskaitymo galimybe, Subteikėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju tarp Užsakovo, Paslaugų teikėjo ir Subteikėjo bus sudaroma trišalė sutartis, kurioje aprašoma tiesioginio atsiskaitymo tvarka, įskaitant numatoma Paslaugų teikėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su Subteikėju pasirašymas nekeičia Paslaugų teikėjo atsakomybės dėl Sutarties įvykdymo.
[bookmark: part_8f4dadbdf27c4882b72f57a56c9631ad][bookmark: part_9fd9687904354f69bb532178a7959ebe]8. KITOS NUOSTATOS
[bookmark: _Toc438559501][bookmark: _Toc438559828]8.1. Sutarties Bendrosios sąlygos yra sudėtinė, neatsiejama šios Sutarties dalis. Paslaugų teikėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Paslaugų teikėjas jas vykdys. 
8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.
Jei Paslaugų teikėjas yra PVM mokėtojas:
8.3. Paslaugų teikėjas yra registruotas PVM mokėtoju Lietuvos Respublikoje. Jei Paslaugų teikėjas yra registruotas PVM mokėtoju kitoje ES valstybėje, nurodyti kokioje ES valstybėje.
Jei Paslaugų teikėjas nėra PVM mokėtojas:
8.3. Paslaugų teikėjas nėra registruotas PVM mokėtoju Lietuvos Respublikoje.
8.4. Šiai Sutarčiai netaikomas jos Bendrųjų sąlygų 11 skyrius.
8.5. Jeigu nenugalimos jėgos aplinkybės ir jų padariniai tęsiasi (t. y., jeigu pagrindas nevykdyti sutartinių įsipareigojimų išlieka) ilgiau nei 1 mėnesį, kiekviena Šalis turi teisę atsisakyti vykdyti savo įsipareigojimus ir nutraukti Sutartį. 
8.6. Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Paslaugų teikėjui apie Sutarties nutraukimą. Taikomos Sutarties Specialiųjų sąlygų 8.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.
8.7. Ši Sutartis sudaryta lietuvių kalba (ir _________________ nurodyti ir kitą kalbą, jei Sutartis sudaroma su užsienio valstybės fiziniu ar juridiniu asmeniu) 2 (dviem) egzemplioriais, turinčiais vienodą teisinę galią, po vieną kiekvienai Šaliai, jeigu Sutartis Šalių pasirašoma rašytiniu parašu popieriuje, arba 1 (vienu) egzemplioriumi, jeigu Sutartis Šalių pasirašoma kvalifikuotu elektroniniu parašu. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. 
Jei sutartis sudaroma lietuvių ir užsienio kalba, papildomai įrašyti šią nuostatą:
[bookmark: _Hlk37954945]8.8. Jeigu skirtingomis kalbomis surašyti Sutarties tekstai neatitinka vienas kito, tai pirmenybė suteikiama ir Sutartis aiškinama pagal pirmiausia surašytą Sutarties tekstą lietuvių kalba.
PRIDEDAMA:
1 priedas – Techninė specifikacija.
2 priedas – Teikėjo pasiūlymas.
3 priedas – Sutarties Bendrosios sąlygos.

Paslaugų teikėjo (kaip tiekėjo) pasiūlymas. Pirkimui prie Sutarties atskirai nepridedamas, originalas saugomas CVP IS.

9. ŠALIŲ ADRESAI IR REKVIZITAI
	Užsakovas
Valstybės įmonė Valstybinių miškų urėdija 

	Paslaugų teikėjas
[Paslaugų teikėjo pavadinimas arba vardas, pavardė]

	Įmonės kodas 132340880
PVM mokėtojo kodas LT323408811
Registracijos adresas: Pramonės pr. 11A, 51327 Kaunas
Buveinės adresas: Savanorių pr. 176, 03154 Vilnius


Bankas
a/s LT
Tel. 
El. p.
	     [Paslaugų teikėjo registracijos kodas arba   gim. data] 
     PVM mokėtojo kodas (jei registruotas)
     Individualios veiklos vykdymo pažymos Nr.
     (jei Paslaugų teikėjas fizinis asmuo)
     [Registruotos buveinės arba gyv. vietos adresas]

Bankas
a/s LT
Tel. 
El. p. 


	
	

	
	

	
	

	
	


[Atstovo pareigos, vardas, pavardė]                            [Atstovo pareigos, vardas, pavardė]
_____________________	                                           _______________________
       (parašas)			                             (parašas)
		
			                            A.V. (jei taikoma)
Data: ________________		       Data: ________________



Sutarties rengėjas(-a): Užsakovo (skyriaus pavadinimas, pareigos, vardas, pavardė, elektroninis paštas ir telefono numeris.)
[bookmark: _Hlk486929429]Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakingas(-a): Užsakovo (Centrinė administracija, pareigos, vardas, pavardė, elektroninis paštas ir telefono numeris).
Už Sutarties vykdymą ir Sąskaitų  priėmimą atsakingas(-a): Užsakovo (Centrinė administracija, pareigos, vardas, pavardė, elektroninis paštas ir telefono numeris).
Įteikti: Užsakovo Viešųjų pirkimų skyriui ir Komunikacijos skyriui.


_____________________________
